Verdens befolkning er avhengig av en sunn og motstandsdyktig biosfære får å kunne leve under akseptable forhold. Den svenske miljøforskeren Carl Folke (1955–) og hans kolleger sier det slik i boken 2020: – Sosiale forhold, helse, kultur, demokrati, lov og orden, rettferdighet og til og med overlevelse, er integrert med jordens systemer og biosfæren. Dette skjer i et komplisert samspill med lokale, regionale og globale sammenhenger og avhengigheter. Fordi mennesket er en del av biosfæren er ikke naturmiljøet noe som er utenfor økonomien eller samfunnet, men selve fundamentet for eksistensen av sivilisasjon.